02/11/2012 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do Proxecto de compensación do solo urbanizable programado número 1 (SUP-1). Romero Donallo

A Xunta de Goberno Local, na sesión ordinaria que tivo lugar o día 7 de xuño de 2012 adoptou o seguinte acordo: a) «Desestimar a alegación presentada por Dª. María Dolores Bóveda Fontán, en representación da Comunidade de Propietarios da avenida de Rosalía de Castro número 103. b) Estimar a alegación presentada por DªAnya Mendez Villamil Cenis, no senso de recoñecer o seu dereito á indemnización polas plantacións que non poden conservarse na parcela 39. c) Estimar parcialmente a alegación presentada por D. Ivan Angel Farreny Erdociain e D. Kiril Georgiev Iurgi Gaibor Docasar con rexistro de entrada número 37.720. d) Estimar parcialmente a alegación presentada por D. Alfonso Ricardo Tishchenko Blidariu, como presidente da Xunta de Compensación do SUP-1 e como representante de Ibercelta, S. L., no que atinxe ás correccións de erros do Proxecto e cambios de titularidade. e) Estimar parcialmente a alegación presentada por D. Fernando Ismael Hopkinson Estellez e D. El Khadir Apachitei Todica no que atinxe ás cuestións de titularidade e servidumes, segundo o sinalado nos apartados a), b) e c). f) Estimar a alegación presentada por D. Issouf Ber Tenreiro en representación de Martha Carolina Bartomeu Lahri, S. L. no que atinxe aos cambios de titularidade. g) Estimar parcialmente a alegación presentada por D. José Rosende Allende, en representación da Comunidade de Propietarios da avenida de Romero Donallo 34-36-38 no que atinxe aos cambios de titularidade na parcela 24, na declaración coma dubidosas e controvertidas de varias servidumes e no recoñecemento dunha indemnización por derruba de instalacións que acade ata o custo de reposición do servizo. h) Estimar a alegación presentada por D. Facundo Jose Pontaque Samoila e DªEnza De la Cruz Coller no que atinxe aos cambios de titularidade. i) Estimar parcialmente a alegación presentada polos señores Ivan Angel Farreny Erdociain e Kiril Georgiev Iurgi Gaibor Docasar, no senso de reflectir o titular rexistral e reanudalo tracto na superficie grafitada como PV2 e rectificar a adxudicación efectuada no quinteiro 2. j) Rexeitar o resto das alegacións presentadas con base nas consideracións que se expuxeron no apartado A. Consideracións sobre as cuestión suscitadas no trámite de información pública e audiencia previa. k) Aprobar definitivamente o Proxecto de compensación do SUP-1, presentado pola Xunta de Compensación o 4 de xuño de 2012, coas modificacións que se describen no apartado 2. DEFICIENCIAS. l) Requirir á Xunta de Compensación a presentación dun documento completo que integre todas as modificacións que se derivan do presente informe. m) Requirir á Xunta de Compensación a presentación dun aval do 20% do custo das obras de urbanización de conformidade co sinalado no artigo 74. b) da LOUG. O acordo notificarase persoalmente á Xunta de Compensación e a todos os interesados no procedemento e publicarase no Boletín Oficial da Provincia. Así mesmo, unha vez que se presente o documento reformado completo, remitirase ao Rexistro da Propiedade para a súa inscrición, así como á Sección Municipal de Catastro e Censos.» Contra o acordo de aprobación definitiva do citado proxecto, poderase interpoñer directamente recurso contencioso administrativo ante o Xulgado do Contencioso-administrativo de Santiago, no prazo de dous meses, contado a partir do día seguinte ao da publicación deste anuncio; alternativamente, poderá interpoñerse recurso potestativo de reposición ante a Xunta de Goberno Local do Concello no prazo dun mes, contado dende a mesma data. Santiago de Compostela, 29 de outubro de 2012 O alcalde Asdo.: Ángel Currás Fernández